कलेक्टर, महापौर और निगम आयुक्त तलब
कोटा|शहर केप्रमुख चौराहों, सघन बस्तियों और पब्लिक पार्क में सर्विलांस कैमरे लगाए जाने की मांग को लेकर वकील लोकेश कुमार सैनी ने बुधवार को कोर्ट में याचिका पेश की है। इस पर कोर्ट ने जिला कलेक्टर, नगर निगम आयुक्त और महापौर को नोटिस जारी कर उनसे 3 अप्रैल को जवाब मांगा है। सैनी ने याचिका में बताया कि बहुचर्चित रुद्राक्ष हत्याकांड के बाद कोटा शहर की सुरक्षा को ध्यान में रखते हुए करीब 800 सर्विलांस कैमरे लगाए जाने थे। परंतु घटना के तीन साल बाद भी कैमरे शहर में नहीं लगाए गए हैं। कैमरे लगाने को लेकर रिलायंस कंपनी और नगर निगम के बीच अक्टूबर 2014 में एमओयू हुआ था।
hin_Deva hin_Deva